Xaki-payin, dilbǝra, bir tac dövlǝtdir mana
Xaki-payin, dilbǝra, bir tac dövlǝtdir mana, 
Bǝs yüzün görmǝk sǝnin bǝxtü sǝadǝtdir mana. 

Çün qǝmi-eşqindǝ ölmǝkdir, hǝyati-cavidan, 
Hǝq bilür ölmǝk deyil, ol eyni-rahǝtdir mana. 

Munca kim, dǝrdündǝ zǝhmǝt çǝkmişǝm, ey bivǝfa, 
Çünki sǝndǝndir bu zǝhmǝt, cümlǝ rahǝtdir mana. 

Gǝrçi mǝndǝn dǝrhicab olursan, ey arami-can, 
Yüzünü göstǝrdiyin eyni-inayǝtdir mana. 

Düşdǝ gördi dün Xǝtai, yar olubdur hǝmdǝmi, 
Ya düşümdür, ya xǝyalım bu nǝ halǝtdir mana.

XVI əsrin qəzəlləri